Protokoll årsmøte Asker venstre 2014

**Sted:** Hasselbakken 16.1.2014

**Tilstede fra avgående styre:** Jørgen Blom, Harald Brevig, Marit Meyer og Jostein F. Tellnes (referent)

**Tilstede fra kommunestyregruppa:** Jørgen Blom, Erling Bergsaker og Ingvild T. Vevatne

**Referent:** Jostein F. Tellnes

Totalt var det ca 30 tilstede på årsmøtet og 130-årsmarkeringen.

1. Godkjenning av innkalling og dagsorden

Innkallingen ble godkjent.

## **2. Valg av møteleder**

Harald Brevig ble valgt til møteleder.

3. Godkjenning av årsmelding fra styret
Årsmeldingen ble presentert og godkjent.

4. Godkjenning av årsmelding fra kommunestyregruppen
Årsmeldingen ble presentert og godkjent.

5. Godkjenning av regnskap 2013 og budsjett 2014
Regnskapet ble presentert og godkjent, men det ble bedt om flere forbedringer:

- Bør være note i regnskapet på at regninger ikke er betalt fordi de ikke er mottatt (forpliktelser)

- Regnskapet bør presenteres sammen med budsjettet (i samme ark)

- VO-inntekter må legges inn i 2014 når de mottas

6. Kontingent 2014
Det ble på årsmøtet i 2013 vedtatt å øke kontingenten til 100 kroner. Dette har ikke styret meldt fra om. Styret må sørge for at kontingenten for 2014 er på 100 kroner.

7. Valg av nytt styre, valgkomite og revisor
I tråd med valgkomiteens innstilling ble følgende valgt:

* Jostein F. Tellnes (ny som leder og for 2 år)
* Marit Meyer (nestleder)
* Harald Brevig (gjenvalg)
* Njål Vikdal (ny)
* Catalina Åker-Finne (ny)

Gruppeleder i kommunestyret med møte og talerett: Pt Ingvild Tautra Vevatne

Vara til styret: Christian Steenfeldt-Foss, Pauline Kirknes, Karna Cecilie Svanemyr, Marit Brochmann

Som revisor ble følgende valgt: Per Erik Skjelbred

Som valgkomite ble følgende valgt: Jørgen Blom (leder), Ingvild T. Vevatne, Eldfrid Hovden og Ivar Knai.

8. Valg av nominasjonskomite
Som nominasjonskomite ble Ingvild T. Vevatne, Erling Bergsaker og Gry Bøhmer valgt.

9. Valg av delegater til landsmøtet og fylkesårsmøtet

Tre delegater til landsmøtet og fylkesårsmøtet ble valgt: Jostein F. Tellnes, Ingvild T. Vevatne og Marit Meyer

Øvrige delegater til fylkesårsmøtet kan bestemmes av styret.

130-årsmarkering etter årsmøtet

Asker Venstre feirer i 2014 130 år som lokallag. Dette ble markert ved å invitere alle medlemmer til en kveld med tilbakeblikk på historien og dagsaktuelle politiske innlegg. Stortingsrepresentant Abid Raja holdt et innlegg og gratulerte lokallaget og takket Asker for all støtte til hans kandidatur. Asker Venstres Jan M. Vevatne ga smakebiter av lokallagets historie. NUV leder Tord Hustvedt foredro om hvordan generasjonsperspektivet lå til grunn for Venstres politikk. Fylkesleder Solveig Schytz orienterte om plansamarbeidet i Oslo- og Akershus. Kommunestyregruppas leder Ingvild Vevatne oppsummerte. I tillegg var vara til Stortinget Siri Engesæth invitert.  Begge nestledere i Akershus, Eirik Bøe og Jonas Vevatne, var også til stede.